(3) การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่ง ซึ่งประกอบด้วยสารที่ระเหยได้ชนิดต่างๆ ความชื้น
และแร่ธาตุที่สำคัญคือ คาร์บอน (CARBON) ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจากเผาไหม้แล้ว

ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท BITUMINOUS
ซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปี
และค่อยๆ จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลก และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่าน ขอบเขตพื้นที่การกระจายตัวของแหล่งถ่าน คุณภาพทางเคมี
และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้ :-

(1) การสำรวจ :
    การสำรวจเริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาของพื้นที่เพื่อกำหนดพื้นที่เป้าหมายเบื้องต้น
    ขั้นตอนต่อมาจึงทำการเจาะสำรวจ (SCOUT DRILLING)
    ซึ่งเป็นการเจาะสำรวจเพื่อศึกษาการสะสมตัวของชนิดดินและหินและโครงสร้างทางธรณีวิทยาของพื้นที่เพื่อให้แน่ใจว่ามีถ่านหินสะสมตัวอยู่
    เมื่อพบบริเวณที่มีถ่านหินสะสมตัวอยู่ก็จะทำการเจาะสำรวจเพื่อประเมินคุณภาพและปริมาณสำรองในเชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
    (DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
    ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
    ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
    ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(3) แต่งแร่ :
    ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
    ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

การค้าถ่านหิน

นโยบายการกำหนดราคาถ่านหิน

ราคาขายถ่านหินจะกำหนดตามหน่วยของค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่นทั่วไป
ราคาขายสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไขอื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน บริษัทฯ
ไม่มีนโยบายเลือกปฏิบัติต่อลูกค้ารายใดรายหนึ่งเป็นพิเศษ
การกำหนดราคาขายถ่านหินที่นำเข้าจากต่างประเทศขึ้นอยู่กับการตกลงของลูกค้าแต่ละราย
ซึ่งอาจจะเป็นราคา FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย

วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อ ซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปี
และมีฐานะการเงินมั่นคงเท่านั้น ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ
จะให้ลูกค้าเปิด LETTER OF CREDIT (L/C) ซึ่งตั้งแต่เปิดกิจการในปี 2528 จนถึงปัจจุบัน
บริษัทฯ ยังไม่เคยประสบปัญหาหนี้สูญจากการจำหน่ายถ่านหินแต่อย่างใด

กลยุทธ์ในการแข่งขัน

บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พยายามพัฒนาวิธีการผลิตถ่านหินเพื่อให้ได้ถ่านหินที่มีคุณภาพ
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน

ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย (OLIGOPOLY MARKET)
โดยลูกค้าที่เป็นกลุ่มโรงงานอุตสาหกรรมขนาดใหญ่ จะมีคู่แข่งขันที่สำคัญคือบริษัท บ้านปู จำกัด
(มหาชน) ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขันที่สำคัญคือ บริษัท
ยูนิคไมนิ่ง เซอร์วิสเซส จำกัด (มหาชน) และผู้ประกอบการรายย่อยอีก 3-4 ราย โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายปี
จึงมีศักยภาพในการแข่งขันและสามารถจะเพิ่มส่วนแบ่งด้านการตลาดในอนาคตได้

แนวโน้มอุตสาหกรรม

ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและปริมาณความต้องการพลังงานความร้อนเป็นสำคัญ
คาดว่าแนวโน้มการใช้ถ่านหินในปีต่อไปจะยังคงทรงตัวในระดับสูง
เนื่องจากราคาน้ำมันและเชื้อเพลิงอื่นยังมีราคาแพงกว่าถ่านหินมาก
โดยจะมีผู้ประกอบการอุตสาหกรรมหันมาใช้ถ่านหินมากขึ้นเพื่อลดผลกระทบจากราคาน้ำมันหรือเชื้อเพลิงอื่นที่มีราคาแพงกว่าถ่านหิน

แนวโน้มราคาถ่านหิน

ราคาถ่านหินมีการปรับตัวสูงขึ้นอย่างต่อเนื่องจากราคาตันละประมาณ 50
เหรียญสหรัฐอเมริกาเมื่อตอนต้นปี 2550 เพิ่มขึ้นเป็นตันละประมาณ 90
เหรียญสหรัฐอเมริกาเมื่อปลายปี 2550 และมีแนวโน้มปรับตัวสูงขึ้นอย่างต่อเนื่อง คาดว่าในปี 2551
ราคาถ่านหินอาจจะมีราคาสูงกว่าตันละ 90 เหรียญสหรัฐอเมริกา
เนื่องจากปริมาณความต้องการใช้ถ่านหินทั้งภาคอุตสาหกรรมและไฟฟ้าเพิ่มสูงขึ้นมากในขณะที่ซัพพลายค่อนข้างตึงตัว
จึงส่งผลให้ราคาถ่านหินทะยอยปรับตัวสูงขึ้นอย่างต่อเนื่อง
และจะทรงตัวอยู่ในระดับสูงโดยเฉพาะในช่วงที่น้ำมันเชื้อเพลิงมีราคาแพงเช่นปัจจุบันนี้

การจัดหาผลิตภัณฑ์

+--------------------------------------------------+-----+-----+-----+
| การผลิตถ่านหินในช่วง 3 ปี ที่ผ่านมา                      | (ห  |     |     |
|                                                  | น่วย |     |     |
|                                                  | :   |     |     |
|                                                  | พัน  |     |     |
|                                                  | ตัน) |     |     |
+--------------------------------------------------+-----+-----+-----+
|                                                  | 2   | 2   | 2   |
|                                                  | 548 | 549 | 550 |
+--------------------------------------------------+-----+-----+-----+
| กำลังการผลิตถ่านหิน                                  |     |     |     |
+--------------------------------------------------+-----+-----+-----+
| -   เหมืองถ่านหินป่าคา จังหวัดลำพูน                     | 600 | -   | -   |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   | 2,  | 2,  | 2,  |
|                                                  | 000 | 000 | 000 |
| - แหล่งที่ 1 : ดำเนินการโดย PT. LANNA HARITA         |     |     |     |
| INDONESIA                                        | 500 | 1,  | 1,  |
|                                                  |     | 000 | 000 |
| - แหล่งที่ 2 : ดำเนินการโดย PT. CITRA HARITA MINERAL |     |     |     |
+--------------------------------------------------+-----+-----+-----+
| ปริมาณการผลิตถ่านหินในแต่ละปี                          |     |     |     |
+--------------------------------------------------+-----+-----+-----+
| -   เหมืองถ่านหินป่าคา จังหวัดลำพูน                     | 70  | -   | -   |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 1,  | 1,  | 1,  |
| INDONESIA                                        | 887 | 729 | 471 |
|                                                  |     |     |     |
| - แหล่งที่ 2 : ดำเนินการโดย PT. CITRA HARITA MINERAL | 330 | 999 | 895 |
+--------------------------------------------------+-----+-----+-----+
| -   ปริมาณถ่านหินสำรองคงเหลือ ณ วันสิ้นปี                |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 19, | 17, | 16, |
| INDONESIA                                        | 428 | 699 | 228 |
|                                                  |     |     |     |
| - แหล่งที่ 2 : ดำเนินการโดย PT. CITRA HARITA         | 4,  | 3,  | 2,  |
|                                                  | 670 | 671 | 776 |
+--------------------------------------------------+-----+-----+-----+

บริษัทฯ ได้ผลิตและจำหน่ายถ่านหินจากแหล่งในประเทศจนหมดแล้วตั้งแต่ไตรมาสที่ 2 ของปี 2548
โดยได้เพิ่มการผลิตถ่านหินจากแหล่งในต่างประเทศมากขึ้น
เพื่อนำเข้ามาจำหน่ายให้กับลูกค้าในประเทศเพื่อทดแทนเหมืองถ่านหินในประเทศที่หมดลงและเพื่อรักษาส่วนแบ่งตลาดของบริษัทฯไว้

การประกอบธุรกิจเอทานอลเป็นเชื้อเพลิง

ลักษณะของเอทานอล

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น มันสำปะหลัง,อ้อย,
กากน้ำตาล, ข้าวโพด เป็นต้น
โดยผ่านกระบวนการย่อยสลายและหมักเพื่อเปลี่ยนแป้งเป็นน้ำตาลและกลั่นเป็นแอลกอฮอล์จนได้ความบริสุทธิ์ถึง
99.5%

เอทานอลมีสูตรโมเลกุล C₂H₅OH มีจุดเดือดประมาณ 78
องศาเซลเซียสคุณสมบัติโดยทั่วไปเป็นของเหลวใส ไม่มีสี ติดไฟง่าย เป็นเชื้อเพลิงที่มีค่าอ๊อกเทนสูง
เนื่องจากมีอ๊อกซิเจนสูงถึง 35%
ดังนั้นหากนำเอาเอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดการเกิดคาร์บอนมอนนอกไซด์ (CO) ซึ่งจะส่งผลดีต่อสิ่งแวดล้อม

เอทานอลเป็นสารเคมีที่เพิ่ม ค่าอ๊อกเทน (OCTANE)
เครื่องยนต์โดยการเปลี่ยนรูปเอทานอลมาเป็นสาร ETBE (ETHYL TERTIARY BUTYL ETHER)
เพื่อใช้ทดแทนสาร MTBE (METHYL TERTIARY BUTYLETHER)
หรือสารปรุงแต่งเพื่อเพิ่มค่าอ๊อกเทนในน้ำมันเบนซินซึ่งสาร MTBE
มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศอีกทั้งก่อให้เกิดสารตกค้างและปนเปื้อนกับน้ำใต้ดิน
ซึ่งหลายประเทศประกาศห้ามใช้แล้ว
เนื่องจากก่อให้เกิดมลพิษทางอากาศและที่สำคัญประเทศไทยต้องจ่ายเงินเพื่อนำเข้าสาร MTBE
ปีละหลายพันล้านบาท

นโยบายของรัฐบาลในระยะแรกได้กำหนดให้นำเอทานอลไปผสมในน้ำมันเบนซินในอัตราส่วนผสม
10% (E10) เรียกว่าน้ำมันแก๊สโซฮอล์อ๊อกเทน 95 เพื่อทดแทนการนำเข้าสาร MTBE
ซึ่งสามารถใช้งานกับรถยนต์ได้เป็นอย่างดี และมีประสิทธิภาพใกล้เคียงกับน้ำมันเบนซินอ๊อกเทน 95
ทุกประการแต่ราคาถูกกว่า
อีกทั้งยังช่วยให้เกิดการเผาไหม้ของเครื่องยนต์ที่สมบูรณ์อีกด้วยและในระยะต่อไปจะมีการนำเอทานอลไปผสมน้ำมันเบ็นซินในอัตราส่วนผสม
20% (E20) ซึ่งจะใช้กับรถยนต์รุ่นใหม่ที่ผลิตออกมารองการใช้น้ำมันแก๊สโซฮอล์ E20 ดังกล่าว

นอกจากนี้ยังมีการผลิตน้ำมันแก๊สโซฮอล์อ๊อกเทน 91 ซึ่งมีเอทานอลเป็นส่วนผสมในอัตราส่วน 10%
เช่นเดียวกับน้ำมันแก๊สโซฮอล์อ๊อกเทน 95
หากน้ำมันแก๊สโซฮอล์ได้รับการส่งเสริมให้มีการใช้กันอย่างกว้างขวางต่อไปข้างหน้า
ก็จะช่วยลดการนำเข้าน้ำมันเชื้อเพลิงและสารปรุงแต่ง
MTBEจากต่างประเทศได้นับเป็นหมื่นล้านบาทต่อปี

ผลกระทบต่อเครื่องยนต์

การผลิตน้ำมันแก๊สโซฮอล์ที่ใช้กับรถยนต์
ตามมาตรฐานที่คณะกรรมการเอทานอลแห่งชาติกำหนดจะไม่เกิดผลกระทบใดๆ ต่อเครื่องยนต์
โดยประเทศสหรัฐอเมริกา แคนาดา และยุโรปมีการใช้น้ำมันแก๊สโซฮอล์กันอย่างแพร่หลาย
โดยเฉพาะในประเทศบราซิลมีการใช้น้ำมันแก๊สโซฮอล์มานานกว่า 25 ปี
โดยผสมเอทานอลหรือแอลกอฮอล์ในสัดส่วนที่มากกว่าของไทย
ส่วนในประเทศไทยก็มีโครงการส่วนพระองค์ที่สวนจิตรลดาและโครงการสถาบันวิจัยวิทยาศาสตร์และเทคโนโลยี่แห่งชาติได้ทดลองใช้มานานมากกว่า
10 ปี โดยไม่มีปัญหา ฉะนั้นเพื่อให้เกิดความมั่นใจแก่ผู้บริโภค
กระทรวงพลังงานจึงได้ออกประกาศกำหนดลักษณะและคุณภาพของน้ำมันแก๊สโซฮอล์ออกมาใช้บังคับ
เพื่อให้มั่นใจได้ว่าน้ำมันแก๊สโซฮอล์ที่ผลิตออกมานั้นสามารถใช้กับเครื่องยนต์ได้โดยไม่มีปัญหาแต่อย่างใด

การผลิตเอทานอลเป็นเชื้อเพลิง

กรรมวิธีการผลิตเอทานอลขึ้นอยู่กับวัตถุดิบและสารประกอบเอทานอลที่ต้องการแตกต่างกันออกไป
ซึ่งสามารถจำแนกตามประเภทวัตถุดิบได้ 3 ประเภท ดังนี้ :-

(1) วัตถุดิบประเภทแป้ง อันได้แก่ ผลผลิตทางการเกษตรพวกธัญพืช เช่น ข้าวเจ้า ข้าวสาลี
    ข้าวโพด ข้าวฟ่าง และพืชหัว เช่น มันสำปะหลัง มันฝรั่ง เป็นต้น

(2) วัตถุดิบประเภทน้ำตาล อันได้แก่ อ้อย กากน้ำตาล บีทรูท เป็นต้น

(3) วัตถุดิบประเภทเส้นใย ซึ่งส่วนใหญ่เป็นผลพลอยได้จากผลผลิตทางการเกษตร เช่น ฟางข้าว
    ชานอ้อย ซังข้าวโพด รวมทั้งของเสียจากโรงงานอุตสาหกรรม เช่น
    ของเสียจากโรงงานกระดาษ เป็นต้น

สำหรับบริษัท ไทย อะโกร เอ็นเนอร์ยี่ จำกัด (มหาชน)
ซึ่งเป็นบริษัทย่อยที่ผลิตเอทานอลจากกากน้ำตาลเพื่อใช้เป็นเชื้อเพลิงนั้น มีขั้นตอนการผลิตที่สำคัญแบ่ง
ออกเป็น 4 ขั้นตอน ดังนี้:-

(1) การเตรียมวัตถุดิบ : จะเตรียมกากน้ำตาลก่อนนำไปหมัก
    โดยการเจือจางกากน้ำตาลด้วยน้ำให้ได้ความเข้มข้นที่พอเหมาะโดยเติมกรด เช่น สารส้ม
    เพื่อให้สิ่งเจือปนพวก ORGANIC SALT ตกตะกอนออกจากกากน้ำตาล

(2) การหมัก : วัตถุดิบที่ได้จากการเตรียมในขั้นที่ 1
    จะถูกป้อนไปยังถังหมักโดยใช้ยีสต์เป็นตัวเปลี่ยนน้ำตาลให้เป็นแอลกอฮอล์

(3) การกลั่น : น้ำหมักในขั้นที่ 2
    จะถูกป้อนไปยังหอกลั่นเพื่อแยกกากและน้ำออกบางส่วนเพื่อทำให้แอลกอฮอล์บริสุทธิ์ขึ้นเป็นประมาณ
    96% ซึ่งถือเป็นค่าความเข้มข้นสูงสุดที่สามารถทำได้ในระบบการกลั่นแบบปกติโดยน้ำที่เหลืออีก
    4% จะถูกกำจัดออกในขั้นตอนสุดท้าย

(4) การดูดน้ำออก :
    เป็นการแยกเอาน้ำที่เหลือจากการกลั่นออกเพื่อทำให้แอลกอฮอล์ไร้น้ำเป็นแอลกอฮอล์บริสุทธิ์
    99.5% โดยไอระเหยของแอลกอฮอล์จะผ่าน DEHYDRATION UNITจำนวน 2
    ถังซึ่งจะมีซีโอไลท์ (ZEOLITES) บรรจุไว้ภายในทำหน้าที่ดูดซับน้ำออกจากแอลกอฮอล์
    โดยแอลกอฮอล์ที่แห้งแล้วจะถูกควบกลั่นและทำให้เย็นลงก่อนจะเก็บบรรจุไว้จำหน่ายต่อไป

การบำบัดของเสียจากกระบวนการผลิตเอทานอลเป็นเชื้อเพลิง

-   น้ำเสียจากกระบวนการผลิตเอทานอลเป็นเชื้อเพลิง จะถูกนำไปบำบัดเป็น 2 ขั้นตอนดังนี้

(1) ระบบบำบัดหลักหรือระบบบำบัดแบบไม่ใช้อากาศ (ANAEROBIC DIGESTOR)
    โดยระบบนี้จะทำการบำบัดน้ำเสียและผลิตไบโอแก๊ส (BIOGAS)
    หรือแก๊สชีวภาพเพื่อนำไปใช้เป็นเชื้อเพลิงทดแทนน้ำมันเตาสำหรับ BOILER
    ซึ่งทำให้สามารถประหยัดต้นทุนเชื้อเพลิงได้เป็นอย่างมากและเป็นผลดีกับสิ่งแวดล้อมด้วย

(2) น้ำเสียที่ผ่านการบำบัดในขั้นที่ 1 จะถูกระบายสู่ระบบบำบัดน้ำเสียในขั้นตอนที่ 2
    ซึ่งเป็นระบบบำบัดน้ำเสียแบบ SEQUENTIAL BATCH REACTOR (SBR)
    หรือเป็นระบบบำบัดน้ำเสียทางชีววิทยาที่สามารถลดปริมาณความสกปรกของน้ำเสียได้มาก
    น้ำเสียหลังจากการบำบัดแล้วจะถูกนำไปเก็บไว้ในบ่อกักเก็บน้ำขนาดใหญ่
    เพื่อนำไปใช้ในการเกษตรโดยเฉพาะไร่อ้อยที่อยู่ในบริเวณใกล้เคียง

ประโยชน์ของการใช้เอทานอลเป็นเชื้อเพลิง

-   เป็นพลังงานทดแทนที่ผลิตจากพืชผลทางการเกษตรในประเทศสามารถใช้แทนสารเพิ่มอ๊อกเทน
    (MTBE) ที่นำเข้าจากต่างประเทศ
    ซึ่งจะช่วยประหยัดเงินตราต่างประเทศและลดการขาดดุลการค้าของประเทศให้น้อยลง

-   ประหยัดการใช้น้ำมันที่มีอยู่จำกัด โดยการนำเอทานอลไปผสมกับน้ำมันเบนซิน
    ซึ่งจะช่วยลดการใช้น้ำมันของประเทศลงได้ประมาณ 10 – 20 %

-   เกษตรกรไทยมีรายได้สูงขึ้นและมีคุณภาพชีวิตที่ดีขึ้นจากการผลิตเอทานอลที่ได้จากพืชผลทางเกษตรกรรม

-   ลดมลพิษทางอากาศ โดยลดไฮโดรคาร์บอน และคาร์บอนมอนนอกไซด์ (CO) ลงได้ 20-25%
    ช่วยลดคาร์บอนไดออกไซด์ ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ
    (GREEN HOUSE EFFECT) รวมทั้งลดควันดำ ลดสารอะโรเมติกส์ และลดสารเบนซิน

-   ช่วยให้เกิดการลงทุนที่หลากหลายทั้งในภาคเกษตรกรรมและภาคอุตสาหกรรมและช่วยกระจายการลงทุน
    และการจ้างงานไปสู่ชนบท

การค้าเอทานอลเป็นเชื้อเพลิง

นโยบายการกำหนดราคาเอทานอล

ราคาซื้อขายเอทานอลขึ้นอยู่กับการเจรจาต่อรองระหว่างผู้ซื้อและผู้ขาย
โดยภาครัฐจะเป็นผู้กำหนดราคาอ้างอิงเพื่อใช้เป็นเกณฑ์มาตรฐานในการเจรจาต่อรองระหว่างผู้ซื้อกับผู้ขายแต่มิได้ควบคุมราคาแต่อย่างใด
โดยได้จัดทำสูตรโครงสร้างราคาเอทานอลอ้างอิงกับราคานำเข้า ANHYDROUS ALCOHOL
จากตลาด BRAZILIAN MERCANTILE & FUTURES EXCHANGE (BM&F) แห่งประเทศบราซิล
ไว้เป็นมาตรฐานในการอ้างอิงโดยใช้บังคับตั้งแต่ไตรมาสที่ 1/2550 เป็นต้นมา

ราคาขายเอทานอลในประเทศมักจะเป็นราคาหน้าโรงงานผลิตเอทานอล
โดยลูกค้ารับผิดชอบการขนส่งเอทานอลที่ซื้อเอง ทั้งนี้ราคาขายเอทานอลในรอบปี 2550
ที่ผ่านมามีการเปลี่ยนแปลงตามภาระราคาของ ANHYDROUS ALCOHOL ในตลาด
BM&Fแห่งประเทศบราซิล ซึ่งมีลักษณะการเคลื่อนไหวตามฤดูกาล
โดยส่งผลให้ราคาเอทานอลอ้างอิงในประเทศไทยปรับตัวขึ้นสูงสุดราคาลิตรละ 19.33 บาท
ในไตรมาสที่ 1/2550 และปรับตัวลดลงเหลือราคาลิตรละ 18.62 บาทในไตรมาสที่ 2/2550
และลดลงเหลือลิตรละ 16.82 บาทในไตรมาสที่ 3/2550
ตามลำดับโดยปรับตัวลดลงต่ำที่สุดในไตรมาสที่ 4/2550 เหลือเพียงลิตรละ 15.29 บาท

คาดว่าการเคลื่อนไหวของราคา Anhydrous Alcohol Futures ในตลาด BM&F
แห่งประเทศบราซิล ในปี 2551 จะมีแนวโน้มเช่นเดียวกับปี 2550
โดยจะปรับตัวสูงขึ้นในช่วงไตรมาสแรกของปี 2551และสูงสุดในเดือนมีนาคม-เมษายน 2551
เนื่องจากเป็นช่วงก่อนที่จะมีผลผลิตเอทานอลจากการเก็บเกี่ยวอ้อยในฤดูกาลใหม่ของภาคกลางตอนใต้
(Center-South) ในประเทศบราซิล ซึ่งมีการผลิตเอทานอลคิดเป็นสัดส่วนถึงร้อยละ 90
ของปริมาณผลผลิตเอทานอลทั้งประเทศที่จะออกสู่ตลาด
โดยฤดูหีบอ้อยในภูมิภาคนี้จะอยู่ในช่วงเดือนพฤษภาคมถึงพฤศจิกายนของแต่ละปี หลังจากนั้นราคา
ANHYDROUS ALCOHOL จะมีทิศทางลดต่ำลงในช่วงไตรมาสที่ 2 และ 3
อันเป็นช่วงกลางฤดูหีบอ้อยของแต่ละปี ซึ่งจะมีผลผลิตเอทานอลออกสู่ตลาดเป็นจำนวนมาก
เมื่อเข้าสู่ไตรมาสที่ 4 ของแต่ละปีราคา ANHYDROUS ALCOHOL
จะค่อยๆปรับตัวสูงขึ้นอีกครั้งเนื่องจากเข้าสู่ช่วงปลายฤดูหีบอ้อย อย่างไรก็ตาม
การเคลื่อนไหวของราคา ANHYDROUS ALCOHOL ที่เป็นจริงในตลาด BM&F
ซึ่งเป็นตลาดซื้อขายสินค้าล่วงหน้าอาจเบี่ยงเบนไปจากนี้ได้
เนื่องจากยังมีปัจจัยอื่นๆเข้ามาเกี่ยวข้องกับการกำหนดราคาอีกมาก เช่น ราคาน้ำตาล ราคาน้ำมัน
ราคา MTBE เป็นต้น

การจัดจำหน่ายเอทานอล

เอทานอลเพื่อใช้เป็นเชื้อเพลิงจะจำหน่ายให้บริษัทผู้ค้าน้ำมันโดยตรง
เพื่อนำไปผสมกับน้ำมันเบนซินในอัตราส่วนผสม 10% หรือ 20% เป็นน้ำมันแก๊สโซฮอล์
โดยลูกค้าเป็นผู้รับผิดชอบการขนส่งเอทานอลที่ซื้อเองซึ่งส่วนใหญ่จะขายเป็นเงินเชื่อโดยที่ลูกค้าเป็นบริษัทน้ำมันขนาดใหญ่ที่มีความมั่นคงทางการเงินสูงจึงมีความมั่นใจว่าจะไม่มีความเสี่ยงจากการที่ลูกค้าจะไม่ชำระหนี้ในอนาคต

กลยุทธ์ในการแข่งขัน

เน้นการให้บริการและการควบคุมคุณภาพผลิตภัณฑ์เป็นกลยุทธ์สำคัญที่ทำให้ได้รับความไว้วางใจจากลูกค้าและทำให้สามารถครองตลาดส่วนใหญ่ได้

ภาวะการแข่งขัน

ตามที่รัฐบาลได้เลื่อนการบังคับใช้น้ำมันแก๊สโซฮออล์ 95 ทั่วประเทศออกไปอย่างไม่มีกำหนด
ซึ่งเดิมจะบังคับใช้ทั่วประเทศตั้งแต่วันที่ 1 มกราคม 2550 เป็นต้นไป
กอปรกับราคาน้ำมันเบนซินในตลาดมีการปรับตัวลดลง
ทำให้ปริมาณการใช้น้ำมันแก๊สโซฮอล์ในช่วงไตรมาสแรกของปี 2550
แทบไม่มีการเปลี่ยนแปลงจากปลายปี 2549 โดยมีการใช้ประมาณ 3.6 ล้านลิตรต่อวัน
หรือคิดเป็นความต้องการใช้เอทานอลเพียงประมาณ 3.6
แสนลิตรต่อวันเท่านั้นเมื่อเปรียบเทียบกับกำลังการผลิตเอทานอลรวมของผู้ประกอบการทั้ง 6
รายในขณะนั้น ซึ่งมีปริมาณถึง 8.55 แสนลิตรต่อวัน และบริษัทผู้ค้าน้ำมันต่างๆ
ก็ได้จัดเก็บเอทานอลเพื่อเตรียมรองรับการบังคับใช้น้ำมันแก๊สโซฮอล์ 95
ตามกำหนดเดิมไว้เป็นจำนวนมาก
บริษัทผู้ค้าน้ำมันส่วนใหญ่จึงชะลอการจัดซื้อเอทานอลในไตรมาสแรกของปี 2550
ทำให้เกิดภาวะเอทานอลล้นตลาด
ผู้ประกอบการหลายรายต้องหยุดเดินเครื่องจักรโรงงานเนื่องจากมีสต็อกเอทานอลคงค้างอยู่เป็นจำนวนมาก
อย่างไรก็ตามตั้งแต่ไตรมาสที่ 2 ของปี 2550
เป็นต้นมาราคาน้ำมันเบนซินได้มีการปรับตัวสูงขึ้นอย่างต่อเนื่อง จนเข้าสู่ระดับมากกว่า 30
บาทต่อลิตรในไตรมาสที่ 4 ของปี 2550 ซึ่งเป็นราคาที่สูงสุดเป็นประวัติการณ์
กอปรกับภาครัฐได้ใช้เงินกองทุนน้ำมันเชื้อเพลิงเป็นกลไกในการปรับราคาน้ำมันเชื้อเพลิงบางส่วนทำให้ส่วนต่างระหว่างราคาน้ำมันเบนซินกับราคาน้ำมันแก๊สโซฮอล์เพิ่มขึ้นเป็นลำดับเพื่อจูงใจผู้บริโภคให้หันมาใช้น้ำมันแก๊สโซฮอล์มากขึ้น
จนมีส่วนต่างเท่ากับ 4.00 และ 3.50 บาทต่อลิตรสำหรับน้ำมันแก๊สโซฮอล์ 95
และน้ำมันแก๊สโซฮอล์ 91 ตามลำดับในเดือนธันวาคม 2550

นอกจากนี้ยังมีมาตรการจูงใจผู้ค้าน้ำมัน
โดยรักษาค่าการตลาดของน้ำมันแก๊สโซฮอล์ให้สูงกว่าน้ำมันเบนซิน
ส่งผลให้จำนวนสถานีบริการจำหน่ายน้ำมันแก๊สโซฮอล์เพิ่มจาก 3,456 แห่งในเดือนมกราคม 2550
เป็น 3,875 แห่งในเดือนธันวาคม 2550
และปริมาณการจำหน่ายน้ำมันแก๊สโซฮอล์โดยเฉลี่ยเพิ่มขึ้นจาก 3.40 ล้านลิตต่อวันในเดือนมกราคม
2550 เป็น 6.66 ล้านลิตรต่อวันในเดือนธันวาคม 2550 ซึ่งคิดเป็นสัดส่วนประมาณ 80%
ของความต้องการน้ำมันเบนซินอ๊อกเทน 95 ทั้งหมด โดย บริษัท บางจากปิโตรเลียม จำกัด
(มหาชน) ได้ยกเลิกการจำหน่ายน้ำมันเบนซิน 95 ตั้งแต่เดือนธันวาคม 2550 เป็นต้นไป

  แม้อุปสงค์เอทานอลจะเพิ่มขึ้นอย่างมีนัยสำคัญในปี 2550
  แต่มิได้ทำให้ภาวะการแข่งขันในอุตสาหกรรมเอทานอลลดความรุนแรงลงแต่อย่างใดเนื่องจากกำลังการผลิตเอทานอลของผู้ประกอบการทุกรายรวมกันยังคงสูงกว่าความต้องการใช้เอทานอลอยู่มากโดยในปี
  2550 มีผู้ประกอบการเอทานอลเปิดดำเนินการเพิ่มขึ้นอีก 2 ราย
  ทำให้กำลังการผลิตเอทานอลรวมทั้งอุตสาหกรรมเพิ่มขึ้นเป็น 1,055,000 ลิตรต่อวัน
  แม้ว่าปริมาณการผลิตเอทานอลที่เกิดขึ้นจริงในปี 2550 มีเพียง 740,000
  ลิตรต่อวันแต่ปริมาณความต้องการ

ใช้เอทานอลโดยเฉลี่ยตลอดปี 2550 ก็มีเพียง 470,000 ลิตรต่อวันเท่านั้น
ส่งผลให้ตลาดเอทานอลภายในประเทศมีการแข่งขันที่รุนแรงโดยมีผู้ประกอบการบางรายเริ่มส่งออกเอทานอลไปจำหน่ายยังต่างประเทศเพื่อลดแรงกดดันจากภาวะการแข่งขันในประเทศที่รุนแรง
โดยมีปริมาณเอทานอลที่ส่งออกในปี 2550 รวมทั้งสิ้น 14,400,000 ลิตร โดยมีตลาดส่งออกที่สำคัญ
ได้แก่ สิงคโปร์ ฟิลิปปินส์ และออสเตรเลีย เป็นต้น

[][][][]

แนวโน้มของอุตสาหกรรม

ตามที่กระทรวงพลังงานได้ใช้มาตรการต่างๆ ในการกระตุ้นการใช้น้ำมันแก๊สโซฮอล์
โดยเฉพาะการเพิ่มส่วนต่างราคาขายน้ำมันเบ็นซินกับน้ำมันแก๊สโซฮอล์ให้มากขึ้นจึงมีผลอย่างมากในภาวะที่ราคาน้ำมันเบนซินปรับตัวสูงขึ้นอย่างรวดเร็ว
โดยคาดว่า ณ สิ้นปี 2551 จะมีอัตราการใช้น้ำมันแก๊สโซฮอล์โดยเฉลี่ยประมาณ 10,000,000
ลิตรต่อวัน หรือเท่ากับความต้องการเอทานอล 1,000,000 ลิตรต่อวัน
และคาดว่าบริษัทผู้ค้าน้ำมันจะเริ่มทยอยยกเลิกการจำหน่ายน้ำมันเบนซิน 95 ไปในที่สุด นอกจากนี้
ในปี 2551 จะเริ่มมีการจำหน่ายน้ำมันแก๊สโซฮอล์ E20 (เบนซินอ๊อกเทน 95
ที่ผสมเอทานอลในสัดส่วน 20%) โดยกระทรวงพลังงานได้ปรับโครงสร้างราคาน้ำมันแก๊สโซฮอล์
E20 เพื่อเป็นการจูงใจและส่งเสริมการใช้พลังงานทดแทน โดยกำหนดหลักเกณฑ์การคำนวณราคา ณ
โรงกลั่นน้ำมันแก๊สโซฮอล์ E20 เท่ากับ 80% ของราคา ณ โรงกลั่นน้ำมันเบนซินอ๊อกเทน 95
รวมทั้งกำหนดราคาขายปลีกน้ำมันแก๊สโซฮอล์ E20 ให้ถูกกว่าน้ำมันแก๊สโซฮอล์ E10 ไม่น้อยกว่า 1
บาทต่อลิตร โดยใช้เงินกองทุนน้ำมันเป็นกลไกในการรักษาระดับค่าการตลาดของน้ำมันแก๊สโซฮอล์
E20 ให้ไม่ต่ำกว่าค่าการตลาดของน้ำมันเบนซิน เช่นเดียวกับน้ำมันแก๊สโซฮอล์ E10
ทั้งนี้กระทรวงพลังงานได้คาดการณ์ปริมาณจำหน่ายแก๊สโซฮอล์ E20 ในปี 2551 ไว้ประมาณ
250,000 ลิตรต่อวัน ซึ่งเท่ากับความต้องการใช้เอทานอลประมาณ 50,000 ลิตรต่อวัน

เมื่อพิจารณาจากกำลังการผลิตเอทานอลของผู้ประกอบการรายใหม่ที่จะเริ่มทำการผลิตในปี 2551
คาดว่าจะยังมีอุปทานเอทานอลส่วนเกินอยู่เป็นจำนวนมาก โดย
จะมีผู้ประกอบการเอทานอลรายใหม่เพิ่มขึ้นอีก 9 ราย มีกำลังการผลิตเอทานอลรวมทั้งสิ้นประมาณ
1,660,000 ลิตรต่อวัน ภายในสิ้นปี 2551
ทำให้กำลังการผลิตเอทานอลรวมของทั้งอุตสาหกรรมเพิ่มขึ้นเป็น 2,715,000 ลิตรต่อวัน
จึงส่งผลให้การแข่งขันในอุตสาหกรรมนี้จะยังคงมีความรุนแรงต่อไป
และสร้างแรงกดดันให้ผู้ประกอบการต้องหาตลาดเพื่อส่งออกเอทานอลไปจำหน่ายยังต่างประเทศเพื่อรองรับอุปทาน
เอทานอลส่วนเกินดังกล่าว

ความรับผิดชอบต่อสังคมและสิ่งแวดล้อม

แม้เป้าหมายหลักของธุรกิจคือการรักษามาตรฐานของผลิตภัณฑ์ในทุกขั้นตอนของกระบวนการผลิตก็ตามแต่บริษัท
ลานนารีซอร์สเซส จำกัด (มหาชน)
และบริษัทในเครือก็มิได้ละเลยจิตสำนึกและความรับผิดชอบที่มีต่อสังคมชุมชนและสิ่งแวดล้อม
โดยมีนโยบายในการดำเนินการดังต่อไปนี้:-

1.  การประกอบธุรกิจทำเหมืองถ่านหิน
    บริษัทฯจะต้องปฏิบัติตามแผนผังโครงการทำเหมืองและรายงานผลกระทบสิ่งแวดล้อม
    (ENVIRONMENTAL IMPACT ANALYSIS STUDY)
    ที่ได้รับการอนุมัติจากหน่วยราชการที่เกี่ยวข้องซึ่งจะมีการควบคุมดูแลจากหน่วยราชการดังกล่าวตลอดเวลา
    และจัดให้มีการฟื้นฟูสภาพพื้นที่ภายหลังการทำเหมืองเพื่อปรับปรุงสภาพแวดล้อมและระบบนิเวศวิทยาพื้นที่ภายหลังการทำเหมืองให้อยู่ในสภาพที่ดี
    บริษัทฯได้มีการฟื้นฟูสภาพพื้นที่ที่ผ่านการทำเหมืองถ่านหินโดยการปลูกต้นไม้ที่มีคุณค่าเชิงอนุรักษ์และมีการปรับปรุงพื้นที่เพื่อใช้ในกิจกรรมต่างๆ
    เช่น พื้นที่เพื่อการเกษตร อ่างเก็บน้ำ การอยู่อาศัย เป็นต้น

2.  การประกอบธุรกิจผลิตเอทานอลเป็นเชื้อเพลิงของบริษัทย่อยที่จังหวัดสุพรรณบุรีได้กำหนดแผนงานการบำบัดน้ำเสียจากกระบวกการผลิตเอทานอลเป็นเชื้อเพลิงดังนี้

1.  โครงการในระยะสั้น : จากการวิเคราะห์พบว่าน้ำเสียที่ผ่านการบำบัดโดยระบบ ANAEROBIC
    DIGESTION (ดูรายละเอียดหน้าที่ 21 ของรายงานฉบับนี้)
    ยังมีธาตุอาหารที่เป็นประโยชน์ต่อพืชผลต้นไม้ต่างๆ
    และสามารถใช้ทดแทนน้ำชลประทานได้ซึ่งที่ผ่านมาได้พยายามส่งเสริมให้เกษตรกรในบริเวณโดยรอบโรงงานผลิตเอทานอลจังหวัดสุพรรณบุรี
    นำน้ำเสียที่บำบัดแล้วไปใช้เป็นปุ๋ยน้ำชีวภาพในไร่อ้อยเพื่อนำประโยชน์คืนกลับสู่เกษตรกรในลักษณะการหมุนเวียนสู่ธรรมชาติ
    ฉะนั้นเพื่อให้การใช้ปุ๋ยน้ำชีวภาพเป็นไปอย่างถูกต้องตามหลักวิชาการเกษตรและนำมาซึ่งประโยชน์สูงสุดแก่ทุกฝ่ายจึงได้ร่วมมือกับศูนย์วิจัยพืชไร่สุพรรณบุรีเพื่อดำเนินโครงการศึกษาแนวทางที่เหมาะสมตามหลักวิชาการในการใช้น้ำเสียจากกระบวนการผลิตเอทานอลที่ผ่านการบำบัดแล้วไปใช้เป็นปุ๋ยน้ำชีวภาพในไร่อ้อยตลอดจนติดตามเฝ้าระวังผลกระทบสิ่งแวดล้อมที่อาจจะเกิดขึ้นอย่างต่อเนื่อง
    เพื่อสร้างความมั่นใจแก่เกษตรกร
    และส่งเสริมให้มีการนำปุ๋ยน้ำชีวภาพไปใช้อย่างแพร่หลายมากขึ้นทั้งนี้จากการติดตามผลผลิตอ้อยในแปลงเกษตรกรที่ใช้ปุ๋ยน้ำชีวภาพในฤดูการผลิตอ้อยที่ผ่านมาพบว่าผลผลิตอ้อยเฉลี่ยต่อไร่เพิ่มขึ้น
    30 – 160%

+----+---+---+---+----------+-----------+--------------+-------------+
| ตา |   |   |   |          |           |              |             |
| รา |   |   |   |          |           |              |             |
| งเ |   |   |   |          |           |              |             |
| ปร |   |   |   |          |           |              |             |
| ียบ |   |   |   |          |           |              |             |
| เท |   |   |   |          |           |              |             |
| ียบ |   |   |   |          |           |              |             |
| ผล |   |   |   |          |           |              |             |
| ผล |   |   |   |          |           |              |             |
| ิตอ |   |   |   |          |           |              |             |
| ้อย |   |   |   |          |           |              |             |
| ใน |   |   |   |          |           |              |             |
| แป |   |   |   |          |           |              |             |
| ลง |   |   |   |          |           |              |             |
| เก |   |   |   |          |           |              |             |
| ษต |   |   |   |          |           |              |             |
| รก |   |   |   |          |           |              |             |
| รก |   |   |   |          |           |              |             |
| ่อน |   |   |   |          |           |              |             |
| แล |   |   |   |          |           |              |             |
| ะห |   |   |   |          |           |              |             |
| ลัง |   |   |   |          |           |              |             |
| ใช |   |   |   |          |           |              |             |
| ้ปุ๋ย |   |   |   |          |           |              |             |
| น้ำ |   |   |   |          |           |              |             |
| ชีว |   |   |   |          |           |              |             |
| ภา |   |   |   |          |           |              |             |
| พใ |   |   |   |          |           |              |             |
| นปี |   |   |   |          |           |              |             |
| 25 |   |   |   |          |           |              |             |
| 50 |   |   |   |          |           |              |             |
+----+---+---+---+----------+-----------+--------------+-------------+
| แ  | เ |   |   | ผลผลิตอ   |           | ผลผลิตอ้อยเฉลี่ย | ผลผ         |
| ปล | น |   |   | ้อยหลังใช้ป |           | 3 ปี          | ลิตอ้อยที่เพิ่มขึ้น |
| งที่ | ื้อ |   |   | ุ๋ยน้ำชีวภาพ |           | ก่อ           |             |
|    | ที่ |   |   |          |           | นใช้ปุ๋ยน้ำชีวภาพ | (ตันต่อไร่)    |
|    |   |   |   |          |           |              |             |
|    |   |   |   |          |           | (ตันต่อไร่)     |             |
+----+---+---+---+----------+-----------+--------------+-------------+
|    | ไ | ง | ต | ผลผลิตรวม | เ         |              |             |
|    | ร่ | า | า | (ตัน)     | ฉลี่ยตันต่อไร่ |              |             |
|    |   | น | ร |          |           |              |             |
|    |   |   | า |          |           |              |             |
|    |   |   | ง |          |           |              |             |
|    |   |   |   |          |           |              |             |
|    |   |   | ว |          |           |              |             |
|    |   |   | า |          |           |              |             |
+----+---+---+---+----------+-----------+--------------+-------------+
| 1  | 5 | 3 | 6 | 110.64   | 18.69     | 12.7         | 5.99        |
|    |   |   | 9 |          |           |              |             |
+----+---+---+---+----------+-----------+--------------+-------------+
| 2  | 1 | 3 | 4 | 218.89   | 17.15     | 10.7         | 6.45        |
|    | 2 |   |   |          |           |              |             |
+----+---+---+---+----------+-----------+--------------+-------------+
| 3  | 1 | 1 | 3 | 234.03   | 19.09     | 10.6         | 8.49        |
|    | 2 |   |   |          |           |              |             |
+----+---+---+---+----------+-----------+--------------+-------------+
| 4  | 1 | 1 | 4 | 189.47   | 15.33     | 10.6         | 4.73        |
|    | 2 |   | 5 |          |           |              |             |
+----+---+---+---+----------+-----------+--------------+-------------+
| 5  | 9 | 2 | 8 | 263.91   | 27.72     | 10.7         | 17.02       |
+----+---+---+---+----------+-----------+--------------+-------------+
| 6  | 4 | 3 | 8 | 571.03   | 13.61     | 10.6         | 3.01        |
|    | 1 |   | 9 |          |           |              |             |
+----+---+---+---+----------+-----------+--------------+-------------+

2.  โครงการในระยะยาว : บริษัทฯ
    มีแผนที่จะดำเนินการโครงการก่อสร้างระบบผลิตพลังงานความร้อนและไฟฟ้าร่วม
    (CO-GENERATION) ด้วยเชื้อเพลิงชีวมวล
    โดยนำน้ำเสียจากขบวนการผลิตเอทานอลไปใช้เป็นเชื้อเพลิงชีวมวลในหม้อไอน้ำซึ่งมีเป้าหมายที่จะบำบัดน้ำเสียให้เป็นระบบ
    ZERO DISCHARGE
    คือจะไม่มีการระบายของเสียจากขบวนการผลิตเอทานอลออกสู่สิ่งแวดล้อมภายนอกเลยโดยจะลงทุนในโครงการบำบัดน้ำเสียด้วยระบบระเหยน้ำ
    (EVAPORATION) เป็นเงินประมาณ 240 ล้านบาท
    เพื่อแก้ปัญหาน้ำเสียอย่างเบ็ดเสร็จเป็นระบบคาดว่าจะเริ่มก่อสร้างในไตรมาสที่ 2 ของปี
    2551 และแล้วเสร็จประมาณกลางปี 2552
    โดยไอน้ำที่ได้จากการบำบัดน้ำเสียด้วยระบบนี้สามารถนำไปใช้ในขบวนการผลิตเอทานอลและใช้ในการผลิตกระแสไฟฟ้าได้
    ซึ่งจะช่วยให้ประหยัดต้นทุนพลังงานและลดปัญหาสิ่งแวดล้อมด้วย

สำหรับการสนับสนุนและส่งเสริมคุณภาพชีวิตของชุมชนและสังคมนั้นก็ได้ใช้จ่ายเงินเพื่อสนับสนุนกิจกรรมต่างๆ
ไปเป็นเงินหลายล้านบาทในปี 2550 ซึ่งสรุปสาระสำคัญได้ดังนี้:-

(1) [][][]ด้านการศึกษา

    -   สนับสนุนงบประมาณสร้างรั้วโรงเรียนเพื่อปรับปรุงภูมิทัศน์และมอบทุนการศึกษาให้กับเด็กนักเรียนที่ขาดแคลนเงินทุนในการศึกษาของโรงเรียนบ้านดงเชือก
        หมู่ที่ 7 ตำบลแจงงาม อำเภอหนองหญ้าไซ จังหวัดสุพรรณบุรี

    -   มอบทุนการศึกษาให้กับเด็กนักเรียนที่ขาดแคลนเงินทุนในการศึกษาของโรงเรียนบ้านใหม่กิโล
        8 หมู่ที่ 4 ตำบลหนองมะค่าโมง อำเภอด่านช้าง จังหวัดสุพรรณบุรี

    -   สนับสนุนงบประมาณปรับปรุงห้องสมุดเพื่อเป็นแหล่งค้นคว้าหาความรู้ของเด็กนักเรียนและมอบทุนการศึกษาให้กับเด็กนักเรียนที่ขาดแคลนเงินทุนในการศึกษาของโรงเรียนบ้านสระบัวก่ำ
        หมู่ที่ 7 ตำบลหนองมะค่าโมง อำเภอด่านช้าง จังหวัดสุพรรณบุรี

    -   สนับสนุนงบประมาณติดตั้งเครื่องปรับอากาศและมอบทุนการศึกษาให้กับเด็กนักเรียนที่ขาดแคลนเงินทุนในการศึกษาของโรงเรียนบ้านสระเตย
        หมู่ที่ 1 ตำบลแจงงาม อำเภอหนองหญ้าไซ จังหวัดสุพรรณบุรี

    -   มอบทุนการศึกษาให้กับเด็กนักเรียนที่ขาดแคลนเงินทุนในการศึกษาของโรงเรียนวัดดอนประดู่
        ตำบลด่านช้าง อำเภอด่านช้าง จังหวัดสุพรรณบุรี

(2) ด้านสาธารณสุขชุมชน[]

-   สนับสนุนงบประมาณจัดซื้อเวชภัณฑ์เพื่อแจกจ่ายให้กับชาวบ้านของสถานีอนามัยบ้านสระบัวก่ำ
    ตำบลหนองมะค่าโมง อำเภอด่านช้าง จังหวัดสุพรรณบุรี

-   สนับสนุนงบประมาณในการแก้ปัญหามลพิษของสถานีอนามัยบ้านสระเตย ตำบลแจงงาม
    อำเภอหนองหญ้าไซ จังหวัดสุพรรณบุรี

-   สนับสนุนงบประมาณในการปรับปรุงห้องรักษาพยาบาลสถานีอนามัยวังน้ำโจน ตำบลแจงาม
    อำเภอหนองหญ้าไซ จังหวัดสุพรรณบุรี

(3) ด้านส่งเสริมเกษตรกรรม

-   โครงการเพิ่มผลผลิตอ้อย หมู่ 1 บ้านวังน้ำโจน ตำบลแจงงาม อำเภอหนองหญ้าไซ
    จังหวัดสุพรรณบุรี โดยร่วมมือกับศูนย์วิจัยพืชไร่สุพรรณบุรี ทำการทดลอง และวิจัย
    เพื่อการศึกษาหาแนวทางที่เหมาะสมตามหลักวิชาการในการใช้น้ำเสียจากกระบวนการผลิตเอทานอลที่ผ่านการบำบัดแล้วไปใช้เป็นปุ๋ยน้ำชีวภาพในไร่อ้อยเพื่อเพิ่มผลผลิตอ้อยให้สูงขึ้น

[][]

(4) ด้านศาสนาและงานกาชาด

-   สนับสนุนรถยนต์บรรทุกเพื่อเป็นของรางวัลในงานอนุสรณ์ดอนเจดีย์และงานกาชาดจังหวัดสุพรรณบุรี
    ประจำปี 2550

-   สนับสนุนงบประมาณการจัดแข่งขันกีฬาเชื่อมความสามัคคีรวมทั้งถวายเทียนพรรษาและร่วมเป็นเจ้าภาพในการทอดกฐินสามัคคีวัดดงเชือกพันธ์เจริญ
    หมู่ที่ 7 ตำบลแจงงาม อำเภอหนองหญ้าไซ จังหวัดสุพรรณบุรี[]

-   สนับสนุนงบประมาณในการจัดงานประจำปีและถวายเทียนพรรษาวัดวังน้ำโจน หมู่ที่ 3
    ตำบลแจงงาม อำเภอหนองหญ้าไซ จังหวัดสุพรรณบุรี

-   ถวายเทียนพรรษาวัดสระบัวก่ำ หมู่ที่ 7 ตำบลหนองมะค่าโมง อำเภอด่านช้าง
    จังหวัดสุพรรณบุรี

-   ถวายเทียนพรรษาวัดใหม่ฉายหิรัญ (กม.8) หมู่ที่ 4 ตำบลหนองมะค่าโมง อำเภอด่านช้าง
    จังหวัดสุพรรณบุรี

สิทธิประโยชน์จากการส่งเสริมการลงทุน[][]

สิทธิประโยชน์จากการส่งเสริมการลงทุน

บริษัท ไทย อะโกร เอ็นเนอร์ยี่ จำกัด
(มหาชน)ได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520
โดยได้รับอนุมัติจากคณะกรรมการส่งเสริมการลงทุนตามบัตรส่งเสริมเลขที่ 1760/(2)/2546
ลงวันที่ 26 ธันวาคม 2546 เพื่อส่งเสริมการลงทุนในกิจการผลิตแอลกอฮอล์บริสุทธิ์
ภายใต้เงื่อนไขต่างๆ ที่กำหนดไว้จะได้รับสิทธิประโยชน์ ดังต่อไปนี้

1.  อนุญาตให้นำคนต่างด้าวซึ่งเป็นช่างฝีมือหรือชำนาญการ คู่สมรส
    และบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักร
    ได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ยกเว้นอากรขาเข้าสำหรับเครื่องจักรที่นำเข้าตามที่คณะกรรมการส่งเสริมการลงทุนพิจารณาอนุมัติ

3.  ยกเว้นภาษีเงินได้บุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมเป็นระยะเวลาแปดปี
    นับแต่วันที่เริ่มมีรายได้จากการประกอบกิจการนั้น (เริ่มตั้งแต่ปี 2548 และจะหมดอายุ 30
    มกราคม 2556)

4.  ในกรณีที่บริษัทฯ มีผลขาดทุนเกิดขึ้นในระหว่างเวลาที่ได้รับยกเว้นภาษีเงินได้นิติบุคคลบริษัทฯ
    มีสิทธินำผลขาดทุนดังกล่าวมาหักกลบลบกับผลกำไรที่เกิดขึ้นภายหลังระยะเวลาที่ได้รับยกเว้นภาษี
    ทั้งนี้ภายในเวลาห้าปีนับแต่วันที่พ้นกำหนดดังกล่าว

5.  ยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเสียภาษีได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

6.  ยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
    นับจากวันที่นำเข้าครั้งแรก

7.  ยกเว้นอากรขาเข้าสำหรับของผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาหนึ่งปีนับแต่วันนำเข้าครั้งแรก